С Определение № 714/10.12.2-15г., постановено по ч.т.д.№ 2206/2015г. по описа на ВКС ,ТК, ІІ отделение  е отменено Определение № 672/15.06.2015г., постановено по В.Г.д.№ 207/2013г. по описа на СмОС  и делото е върнато на Окръжен съд -С. за произнасяне по молбата за връщане на платената от А.Ф. Е. държавна такса по частна жалба с вх.№ 3061/15.07.2014г. по В.Г.д.№ 207/2013 г. на СмОС в размер на 15 лв.  
С Разпореждане № 642/15.07.2014г. по В.Г.д.№ 207/2013г. по описа на СмОС е указано на А.Е. в едноседмичен срок от връчване на съобщението да внесе държавна такса в размер на 15 лв. по подадената от него в качеството му на О. П. частна жалба с вх.№ 3061/15.07.2014г., с която е обжалвал определение № 813/07.07.2014г. постановено по същото дело. С вносна бележка от 08.08.2014г. в изпълнение на указанията А.Е. е внесъл държавна такса в размер на 15 лв. 
С молба вх.№ 3487/12.08.2014г. А. Е.  е поискал да му бъде върната внесената от него държавна такса в размер на 15 лв., тъй като на основание чл.83,ал.1,т.5 от ГПК  особените представителели са освободени от внасянето на държавна такса.  След като  съдът не се е произнесъл по това искане с молба с вх.№ 766/22.04.2015г. А.Е. повторно е поискал на основание чл.253 от ГПК съдът да отмени своето разпореждане за внасяне на държавна такса и внесената такава да му бъде върната, тъй като особените представители са освободени от внасянето на държавна такса в какъвто смисъл е и ТР № 6/2012г. на ОСГТК на ВКС.
С оглед изложеното молбата за връщането на внесената държавна такса в размер на 15 лв. с посочената вносна бележка е основателна. Неправилно  въззивният съд с  Разпореждане № 642/15.07.2014г.  е указал на А.Е. да внесе държавна такса в размер на 15 лв., след като с Разпореждане № 341/19.03.2012г. А.Е. на основание чл.47,ал.6 от ГПК е назначен за О. П. на Л. В. М. и съгласно чл.83,ал.1,т.5 от ГПК такси и разноски по делата не се внасят от назначените от съда особени представители на страна, чиито адрес не е известен. 
Ще следва на основание чл.253 от ГПК да бъде отменено  Разпореждане № 642/15.07.2014г., с което съдът   е указал на А.Е. да внесе държавна такса в размер на 15 лв. като неправилно и  бъде постановено връщане на внесената от А.Е. държавна такса в размер на 15 лв. с вносна бележка от 08.08.2015 г. като неправилно внесена без законно основание. 
По изложените съображения С. окръжен съд 

О  П  Р  Е  Д  Е  Л  И  :

ОТМЕНЯ  на основание чл.253 от ГПК Разпореждане № 642/15.07.2014г., постановено по В.Г.д.№ 207/2013г. по описа на С.окръжен съд като неправилно.
ВРЪЩА  на А.Ф. М. Е. внесената от него без основание държавна такса в размер на 15 лв.  с вносна бележка от 08.08.2014г. 
УКАЗВА на А.Ф. Е. в тридневен срок от съобщението да посочи банкова сметка, по която да му бъде преведена сумата. 
ОПРЕДЕЛЕНИЕТО  не подлежи на обжалване.
 
                                                                       ПРЕДСЕДАТЕЛ:

                                                                                 ЧЛЕНОВЕ: